มีตุ่มคล้ายสิวบริเวณไหล่ทั้งด้านหน้าด้านหลังเลยค่ะ มีอาการคันนิดหน่อย เมื่อโดนตรงที่เป็นตุ่มจะเจ็บนิดๆ แล้วก็มีด่างคล้ายเกลื้อนขึ้นด้วยค่ะ อยากทราบว่าเป็นอะไรค่ะ
สวัสดีค่ะ ตุ่มคล้ายสิวอาจเกิดจาก-รูขุมขนอักเสบ-สิว-ตุ่มจากการถูกแมลงกัด-ตุ่มจากผื่นผิวหนังอักเสบจากภูมิแพ้หรือการแพ้สัมผัสส่วนด่างๆที่ผิวหนังนั้น น่าจะเกี่ยวกับโรคที่ทำให้เม็ดสีผิดปกติหรือการติดเชื้อบางชนิดเช่นเกลื้อน เชื้อราที่ผิวหนัง หรือด่างขาวสิว เป็นการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลังโดยปกติแล้วสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin)การดูแลตัวเองเบื้องต้น รักษาความสะอาดบริเวณที่เป็นสิวหรือมีด่าง โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งเช่นกันค่ะ และไม่ไปแคะแกะเกาสิวเด็ดขาดเพราะจะเพิ่มโอกาสการติดเชื้อและทำให้เกิดรอยแผลเป็นตามมาได้และควรไปพบแพทย์เพื่อตรวจเพิ่มเติมให้ได้การวินิจฉัยที่แน่นอน